**07.07.2017.**

**Atbildes uz jautājumiem Nr.7**

**Atklāta konkursa “Ēkas Ķīpsalas iela 6B, Rīgā, pārbūve, paaugstinot ēkas energoefektivitāti un izmantojot videi draudzīgus celtniecības materiālus un izstrādājumus, RTU Inženierzinātņu un viedo tehnoloģiju centra vajadzībām”, ID Nr. RTU-2017/50, komisija ir saņēmusi potenciālā pretendenta jautājumus par konkursa nolikumu un sniedz šādas atbildes:**

**1. Jautājums.**Attiecībā uz Līguma 4.9.punktu norādāms, ka Galvenais Būvuzņēmējs nav būvprojekta autors, kā arī nav veicis Pasūtītāja izstrādātā Būvprojekta ekspertīzi. Galvenais Būvuzņēmējs nepiekrīt līguma punktam, ka “Par Līgumcenas palielināšanas pamatojumu no Galvenā būvuzņēmēja puses nevar tikt uzskatītas arī jebkādas atsauces uz Tehniskā projekta dokumentācijā iztrūkstošām Objektā paredzēto elementu nepieciešamajām sastāvdaļām vai atsevišķiem specifikāciju elementiem, kā arī uz kļūdainām materiālu apjomu aplēsēm Tehniskā projekta dokumentācijas specifikācijās, grafiskajos materiālos (..)”. Par šādām kļūdām atbildība ir jāuzņemas projektētājam, un Galvenais Būvuzņēmējs atbild tikai par projekta īstenošanu atbilstoši būvniecības normatīvajiem aktiem.

**1. Atbilde. Atbilstoši Augstākās tiesas Senāta Administratīvo lietu departamenta 2012.gada 17.augusta lēmumā SKA-50/2012 norādītajam nolikums ir tiesību akts, uz kuru tiek balstīta turpmākā iepirkuma procedūra un kurš līdztekus normatīvajam regulējumam (un vienlaikus tam atbilstoši) reglamentē iepirkuma procedūras norisi. Savukārt atbilstoši Augstākās tiesas Senāta Administratīvo lietu departamenta 2013.gada 18.septembra spriedumā SKA-772/2013 norādītajam visām prasībām, kurām jāatbilst piedāvājumam, un piedāvājumu vērtēšanas kārtībai ir jābūt paredzētai iepirkuma procedūras dokumentācijā. Konkursa nolikuma 8.pielikuma 4.9.punktā iekļautā norma nav saistīta ar prasībām, kuras nosaka pretendenta un tā iesniegtā piedāvājuma atbilstību konkursa nolikumam. Tādējādi iepirkuma komisija uzskata, ka minētā norma neierobežo pretendentu tiesības un spējas sagatavot un savlaicīgi iesniegt prasībām atbilstošu piedāvājumu. Vienlaikus, lai nodrošinātu vienlīdzīgu attieksmi pret visiem potenciālajiem pretendentiem un mazināt iespējamos riskus, pasūtītājs organizē objekta apskati, lai pretendenti varētu iegūt papildu informāciju par konkursa dokumentācijā iekļauto, t.sk.:**

* + - 1. **veiktajiem aprēķiniem Darbu tāmēs;**
      2. **būvprojekta dokumentācijā paredzēto objekta elementu nepieciešamajām sastāvdaļām vai atsevišķiem specifikāciju elementiem;**
      3. **materiālu apjomu aplēsēm būvprojekta dokumentācijas specifikācijās, grafiskajos materiālos un Darbu tāmēs;**
      4. **Darbu tāmēs neievērtētiem elementiem, kuri ir norādīti tekstuāli vai grafiski būvprojekta dokumentācijā;**
      5. **būvniecības detaļām, kuras izriet no būvniecības elementu montāžas tehnoloģijām un ar to izpildi saistītajiem pasākumiem.**

**Visa aktuālā informācija par konkursu vietnē:** <http://www.rtu.lv/lv/universitate/iepirkumi/iepirkumu-saraksts/atvert/13067>

**2. Jautājums.**Lūdzu paskaidrot, kas tiek saprasts ar Līguma 4.12.minēto valūtas maiņu?

**2. Atbilde. Minētā Līguma projekta norma ir attiecināma uz jebkuru Līgumā norādīto valūtu (t.sk. arī uz *euro*) un nepieciešamības gadījumā nosaka tās maiņas kārtību.**

**3. Jautājums.**Līguma 5.3.p.noteikt, cik dienu laikā pasūtītājs izskata Darbu izpildes aktus. Attiecīgi 5.3.p.pēdējos divus teikumus izteikt jaunā redakcijā, papildinot ar jaunu punktu:

“Pasūtītājs 5 (piecu) darba dienu laikā izskata iesniegtos dokumentus, apstiprina Darbu izpildes aktu (Aktu) pilnībā vai daļēji, norādot nekvalitatīvi veiktos Darbus, vai neapstiprina Darbu izpildes aktu. Līguma noteikumiem neatbilstošie Darbi, t.i., Darbi, kuros konstatēti Defekti, netiek apmaksāti līdz konstatēto Defektu novēršanai un tiek pārstrādāti uz Galvenā būvuzņēmēja rēķina. Ja Pasūtītājs 5 darba dienu laikā no Galvenā Būvuzņēmēja Darbu izpildes dokumentu saņemšanas nav parakstījis Darbu izpildes aktu vai sniedzis argumentētus iebildumus Darbu pieņemšanai, uzskatāms, ka Darbu pieņemšanas akts no Pasūtītāja puses ir akceptēts un Būvuzņēmējam ir tiesības saņemt samaksu par šajā Darbu aktā norādītajiem Darbiem.

**3. Atbilde. Līguma projekta 5.3.punkts netiks papildināts. Pasūtītājs iepirkuma līguma izpildes laikā neparedz gadījumus, kad netiks sniegtas atbildes Galvenajam būvuzņēmējam vai netiks savlaicīgi izskatīti Darbu izpildes akti. Turklāt Līguma projekta 17.1.punktā ir noteikta būvsapulču regularitāte, kuras ietvaros ir iespējams savlaicīgi izskatīt visus ar Darbu izpildi saistītos jautājumus.**

**4. Jautājums.**Lūdzu precizēt Līguma 5.5.4.p.minēto atsauci uz “15.4.1.”.

**4. Atbilde. Ir veikti atbilstoši konkursa nolikuma precizējumi.**

**5. Jautājums.**Par objekta pieguļošajā teritorijā esošajām materiālajām vērtībām apsardze var uzņemties atbildību tikai tad, ja materiālās vērtības ir izvietotas, ievērojot apsardzes norādījumus, un tiek nodotas apsardzībā apsardzei ar aktu. (līguma 9.3.punkts).

**5. Atbilde. Līguma projekta 9.3.punkts ir vērtējams kopsakarā ar Līguma projekta 8.1.punktu. Tas nozīmē, ka Galvenajam būvuzņēmējam ir jānodrošina ar Aktu nodoto materiālo vērtību uzraudzību un apsardzi.**

**6. Jautājums.**Līguma 22.1.p.pirmo teikumu papildināt ar nosacījumu, ka Pasūtītājs samaksā 5 (piecu) darba dienu laikā.

**6. Atbilde. Līguma projekta 22.1.punkts netiks papildināts, jo pasūtītājs neparedz šādu samaksas kārtību.**

**7. Jautājums.**Līguma 23.2.p.precizēt atsauci.

**7. Atbilde. Ir veikti atbilstoši konkursa nolikuma precizējumi.**

**8. Jautājums.**Līguma 24.1.21. papildināt ar tiešajiem zaudējumiem.

**8. Atbilde. Līguma projekta 24.1.21.punkts netiks papildināts, jo neatkarīgi no līguma nosacījumiem trešajām personām ir tiesības vērsties pēc dažāda veida zaudējumu piedziņas saskaņā ar Civillikumu.**

**9. Jautājums.**Līguma 24.4. un 25.5.p.lūdzu paredzēt, ka līgumsods tiek paredzēts tādā gadījumā, ja Pasūtītājs ir iepriekš brīdinājis Galveno Būvuzņēmēju, bet Galvenais Būvuzņēmējs nav novērsis pārkāpumu norādītāja termiņā.

**9. Atbilde. Līguma projekta 24.4.punkts un 24.5.punkts (jautājumā minētais 25.5.punkts neeksistē) netiks papildināti, jo pasūtītājs neparedz īpašu apsekošanas un brīdinājumu izteikšanas kārtību par Galvenā būvuzņēmēja tiešu pienākumu neizpildi konkrētajā jomā.**

**10. Jautājums.**Līguma 25.2.p. papildināt ar vārdu vainojamu darbību vai bezdarbību.

**10. Atbilde. Līguma projekta 25.2.punkts netiks papildināts, jo ir attiecināms uz Galveno būvuzņēmēju tikai pie nosacījuma, kad ir konstatēti zaudējumi tā darbības vai bezdarbības rezultātā.**

**11. Jautājums.**Līguma 28.1.p vārdus ‘no Līgumcenas par katru nokavēto dienu” ar “no neizpildīto darbu vērtības”.

**11. Atbilde. Līguma projekta 28.1.punkts netiks grozīts.**

**12. Jautājums.**Lai ievērotu pušu vienlīdzības principu, līgumu ar 28.4.p.: Ja Pasūtītājs neveic Galvenajam Būvuzņēmējam maksājumu Līgumā noteiktajā termiņā, Galvenais Būvuzņēmējs var prasīt no Pasūtītāja līgumsodu 0.2% apmērā no Līgumcenas par katru nokavēto dienu, bet ne vairāk kā 10% no Līguma kopējās summas.

**12. Atbilde. Līguma projekta 28.4.punkts netiks grozīts.**

**13. Jautājums.**Papildināt līguma 30.2.p.ar šādiem nosacījumiem:

* + Būvdarbu izpildi tieši ietekmē nelabvēlīgi klimatiskie apstākļi, kuru dēļ nav iespējams veikt būvdarbus atbilstoši būvdarbu tehnoloģijai;
  + no būvuzņēmēja neatkarīgo apstākļu dēļ ar kompetentas institūcijas lēmumu Būvdarbi tiek apturēti uz laiku līdz Būvdarbu veikšanas rezultātā blakus esošajā būvē radušos bojājumu novēršanai;
  + no būvuzņēmēja neatkarīgo apstākļu dēļ būvlaukumā tiek veikti avārijas darbi, proti, darbi, lai novērstu iepriekš neplānotus inženierkomunikāciju un/vai būvkonstrukciju bojājumus, kas var izsaukt cilvēku nelaimes gadījumus vai materiālus zaudējumus.
  + būvlaukumā Darbu izpildes laikā tiek atrasti sprādzienbīstami priekšmeti, kuru izņemšana ilgst vairāk kā 2 (divas) darba dienas.
  + būvlaukumā Darbu izpildes laikā tiek atrastas arheoloģiskās vērtības, kuru izņemšana ilgst vairāk kā 2 (divas) darba dienas.
  + būvlaukumā Darbu izpildes laikā tiek konstatēti būtiskie šķēršļi (pazemes pamati, nedarbojošās komunikācijas u.tml.), kuri neļauj turpināt būvdarbus Līgumā paredzētajā Darbu izpildes termiņā un kuru esamība nebija paredzēta Tehniskajā specifikācijā.

**13. Atbilde. Līguma projekta 30.2.punkts netiks papildināts, jo ietver gan jautājumā minēto, gan iespējami plašāku gadījumu prezumciju.**

**14. Jautājums.**Lūdzam papildināt līguma projektu ar jaunu punktu, nosakot, ka Pasūtītājs sniedz atbildi uz Galvenā Būvuzņēmēja uzdotajiem jautājumiem 5 (piecu) darba dienu laikā no Galvenā Būvuzņēmēja jautājumu saņemšanas dienas. Būvdarbu procesā ir būtiski ievērot termiņus, Galvenajam Būvuzņēmējam nepieciešams zināt, kādos termiņos tas var paļauties uz Pasūtītāja atbildēm. Šis noteikums būtu attiecināms arī uz visiem tiem gadījumiem, kad Galvenajam Būvuzņēmējam ir nepieciešami dokumenti, kas ir Pasūtītāja rīcībā.

**14. Atbilde. Līguma projekts netiks papildināts, jo jautājumā minētais tiek regulēts ar Līguma projekta 12.5.punktu un 17.1.punktu. Turklāt, sniedzot atbildes uz uzdotajiem jautājumiem, to saturs var nebūt tikai pasūtītāja kompetencē (piemērām, autoruzraudzība vai būvuzraudzība), tādējādi pasūtītājs neparedz uzņemties papildu saistības, kuru izpilde ir apdraudēta.**

**15. Jautājums.** *Atklāta konkursa 8.pielikuma “Iepirkuma līguma projekts” 3.3.punkts.* Lūdzam precizēt noteikto dienu skaitu Darbu uzsākšanai, jo 5 darba dienu laikā no līguma noslēgšanas nav iespējams normatīvajos aktos noteiktajā kārtībā saņemts atzīmi būvatļaujā par būvdarbu uzsākšanas nosacījumu izpildi.

**15. Atbilde. Līguma projekta 3.3.punkts netiks precizēts, jo atbilstoši Līguma projekta 1.5.punktam Darbi ir t.sk. visu formalitāšu kārtošana saistībā ar būvatļauju.**

**16. Jautājums.** *Atklāta konkursa 6.3.pielikums.* Lūdzam apstiprināt, ka grafikā jābūt norādītam termiņam/laikam atzīmes izdarīšanai būvatļaujā par būvdarbu uzsākšanas nosacījumu izpildi, ka arī to, ka būvatļauja ir saņemta un spēkā esoša.

**16. Atbilde. Apstiprinām, ka pasūtītāja rīcībā ir līdz 20.11.2019. spēkā esoša būvatļauja. Apstiprinām, ka konkursa nolikuma 6.3.pielikums paredz uzskaitīt visu laiku, kas ir nepieciešams Līguma projekta 1.5.punktā minēto Darbu realizācijai.**

**17. Jautājums.** *Atklāta konkursa 8.pielikuma “Iepirkuma līguma projekts” 23.2.punkts.* Lūdzam precizēt doto nosacījumu, jo tas neatbilst 23.1.punktā norādītajam par garantijas nosacījumu atbilstību LR normatīvajiem aktiem, t.sk. Ēku būvnoteikumiem, kuri paredz citus garantijas termiņa nosacījumus attiecībā uz iekārtām, kas tiek uzstādītas būvdarbu laikā, un uz garantijas defektiem netiek attiecināts būves dabiskais nolietojums.

**17. Atbilde. Līguma projekta 23.2.punkts nav pretrunā ar Līguma projekta 23.1.punktu, jo pasūtītājs ir tiesīgs noteikt papildu garantijas prasības. Tas nozīmē, ka Līguma projekta 23.1.punktā ir definētas prasības attiecībā uz minimālo garantijas termiņu, bet 23.2.punktā noteiktas pasūtītāja papildu prasības.**